Jelaskan Sinopsis dari Digimon Adventure dalam bahasa melayu

Siri ini menceritakan sekumpulan kanak-kanak yang dibawa ke satu alam lain bernama Dunia Digital ("DigiWorld") sewaktu menjalani perkhemahan musim panas. Mereka dibawa ke sana kerana mereka merupakan Kanak-kanak Terpilih yang bakal menyelamatkan Dunia Digital (serta Bumi, menjelang penamat siri ini) daripada kuasa jahat yang mengancam untuk memusnahkannya. Setiap kanak-kanak tersebut menerima seekor makhluk yang dipraprogramkan untuk diikatkan pada mereka, iaitu Digimon mereka, serta alat kecil yang dipanggil Digivice.

1st Arc: Devimon & 7 Kanak-kanak Terpilih (Eps. 1-13)

Kisah pengembaraan bermula ketika tujuh kanak-kanak terpilih telah mengikuti sebuah perkhemahan cuti musim panas yang dianjurkan oleh sekolah mereka. Mereka adalah Taichi Yagami, Yamato Ishida, Sora Takenouchi, Koushiro Izumi, Mimi Tachikawa, Joe Kido dan Takeru Takaishi. Mereka dibawa ke alam Dunia Digital dan bertemu dengan digimon mereka masing-masing iaitu Agumon (Taichi), Gabumon (Yamato), Piyomon (Sora), Tentomon (Koushiro), Palmon (Mimi), Gomamon (Jou) dan Patamon (Takeru). Mereka bertujuh kini diarahkan untuk menyelamatkan Dunia Digital dan Dunia Nyata. Pengembaraan mereka bermula apabila mula bertarung dengan digimon-digimon yang telah menjadi jahat akibat terkena Gear Hitam milik Devimon. Setelah berjaya menyelamatkan kesemua digimon-digimon tersebut, mereka bertujuh akhirnya berhadapan dengan Devimon namun pada mulanya kekuatan keenam-enam digimon milik kanak-kanak terpilih yang lain tidak setanding dengan Devimon. Namun disaat akhir sewaktu diambang kematian, Patamon iaitu  Takeru telah berubah menjadi Angemon dan berjaya mengalahkan Devimon.

Sebelum hilang daripada dunia digimon, Devimon sempat mengatakan bahawa ada banyak lagi digimon yang lebih kuat daripadanya. Disebabkan kata-kata Devimon maka itulah munculnya lelaki tua hologram misteri bernama Gennai yang sempat memberitahu mereka bahawa terdapat tujuh lencana yang membolehkan ketujuh-tujuh digimon kanak-kanak terpilih tersebut berubah kepada peringkat yang lebih tinggi bagi menentang musuh-musuh mereka kelak.

2nd Arc: Etemon Musuh Terkuat (Eps. 14-20)

Setelah mendengarkan kata-kata Gennai, mereka kemudiannya mula mengembara untuk mencari tujuh lencana tersebut. Mereka berjaya menemukan kesemua lencana-lencana tersebut. Akan tetapi perjalanan mereka dalam mencari simbol Crest mereka bukan mudah apabila Etemon, iaitu musuh baharu mereka selalu menghalang dan memburu mereka. Kekuatan virus Etemon sukar untuk dikalahkan. Namun pada saat genting ketika Taichi ingin menyelamatkan Sora yang diculik oleh Nanomon iaitu musuh lama Etemon, Taichi menemukan simbol crestnya, iaitu Keberanian. Berkat kekuatan crest tersebut Agumon berubah kepada level sempurnanya, Metal Greymon dan berjaya mengalahkan Etemon. Namun setelah itu Taichi dan Metal Greymon diserap masuk ke lubang hitam dimana Etemon diserap dan Taichi berjaya kembali ke Tokyo bersama Agumon. Tanpa Taichi sedari sesuatu telah berlaku kepada rakan-rakannya yang masih berada dialam Dunia Digital.

3rd Arc: Devimon & Kanak-kanak Terpilih yang ke-8 (Eps. 21-39)

Taichi kembali ke Dunia Digital setelah dia merasakan ada sesuatu yang buruk berlaku kepada rakan-rakannya. Ketika sampai ke Dunia Digital, Taichi menemukan Takeru dan Patamon dan Takeru menjelaskan perkara yang telah berlaku sejak Taichi hilang ketika menghadapi pertarungannya dengan Etemon. Taichi dan Takeru akhirnya mengetahui bahawa perpecahan diantara mereka adalah disebabkan PicoDevimon, iaitu orang suruhan musuh baharu mereka, Vamdemon yang ingin memusnahkan kesemua kanak-kanak terpilih. Mereka akhirnya bertemu semula. Namun disaat itu juga Gennai muncul sekali lagi dan memberitahu mereka bahawa terdapat seorang lagi kanak-kanak terpilih yang kelapan dimana kanak-kanak tersebut seharusnya bersama mereka sejak awal lagi. Namun malang bagi mereka apabila Vamdemon yang kini juga mengetahui keberadaan kanak-kanak tersebut mula mengumpulkan askar-askar Digimonnya untuk bergerak Jepun bagi mencari dan membunuh kanak-kanak kelapan tersebut. Hal itu membuatkan Taichi dan rakan-rakannya bergegas pulang kembali ke Dunia Nyata bagi menyelamatkan kanak-kanak terpilih tersebut. Setelah puas mencari akhirnya Taichi berjaya menemukan kanak-kanak terpilih kelapan yang bernama Hikari Yagami, iaitu adik perempuannya sendiri. Vamdemon yang mengetahui akan hal itu kemudian mula menculik Hikari dan Tailmon, iaitu digimon Hikari yang juga merupakan bekas pembantunya. Tailmon akhirnya berubah menjadi Angewomon dimana dengan kekuatan Digimon yang lain mereka berjaya mengalahkan Vamdemon yang menjadi VenomVamdemon.

4th Arc: Dark Masters (Eps. 40-52)

Namun setelah kematian Vamdemon, mereka harus kembali ke Dunia Digital kerana kepincangan Dunia Digital dan Dunia Nyata. Setelah kembali ke dunia digimon, mereka harus berhadapan dengan empat lagi musuh baharu yang kuat digelar Dark Master. Mereka adalah MegaSeadramon, Pinocchimon, Mugendramon dan Piemon. Diawal pertarungan kelapan-lapan kanak-kanak terpilih menentang Dark Master, mereka dikalahkan dengan mudah. Namun, berkat kekuatan mereka berlapan, kesemua Dark Master berjaya dikalahkan. Namun disaat, meraihkan kemenangan mereka tersebut, Gennai sekali lagi muncul dan berpesan bahawa Dark Master bukanlah musuh utama mereka, melainkan Apocalymon, iaitu digimon jahat yang terkuat diantara semua digimon yang pernah mereka lawan sebelum ini.

Final Arc: Apocalymon (Eps. 53-54)

Apocalymon adalah dalang disebalik ketidakseimbangan Dunia Digital dan Dunia Nyata. Kuasa lencana kelapan-lapan mereka telah dihapuskan oleh Apocalymon hingga membuatkan mereka berlapan hampir putus asa untuk menentang musuh baru mereka tersebut. Namun berkat kepercayaan digimon-digimon mereka, kanak-kanak terpilih kini berasa yakin dapat mengalahkan Apocalymon. Akhirnya Apocalymon berjaya dikalahkan dan Dunia Digital kini menjadi seperti sediakala.